Čaputová: Magyarországon is rákérdeztem az igazságszolgáltatás helyzetére - 444
plankog Külföld július 17., szerda 14:03 267 466
„Felmerültek neuralgikus pontok is, ahol eltérő volt a véleményünk, de a vita után is kezet tudtunk nyújtani egymásnak.”
Így értékelte első V4-körútjának találkozóit Zuzana Čaputová szlovák államfő a Pátria Rádiónak (a szlovák közmédia magyar adásának) adott interjúban. Az új elnök első külföldi látogatásai a visegrádi országokba vezettek, múlt héten Budapesten is járt, ahol közös sajtótájékoztatót tartott Áder Jánossal (itt beszélt arról, hogy nem Soros-ügynök), és találkozott Orbán Viktorral is.
Čaputová azt mondta, a találkozókon felvetette az igazságszolgáltatás kérdését - ami azért érzékeny pont, mert ő maga liberális jogvédőből lett politikus.
„Lengyelországban és Magyarországon is rákérdeztem az igazságszolgáltatás helyzetére, mert korábban analitikusként foglalkoztam a bírósági rendszerek működésével, felvilágosítást kértem olyan kérdésekben, amelyeket az Európai Unió kritizált”, mondta a szlovák elnök, aki szerint a találkozókon igyekezett kommunikálni az értékrendjét ebben az ügyben. Szerinte „konstruktív párbeszéd” zajlott a témáról a találkozókon.
Čaputová azt mondta, államfőként lehetősége van reflektálni bizonyos dolgokra, de „nem feladata, hogy az egyes országok belpolitikai viszonyait értékelje”. Ezzel együtt is Magyarországon és Lengyelországban is elmondta, mennyire fontosnak tartja a liberális demokráciát, a jogállamot és a média szabadságát. Az elnök szerint fontos megvédeni a demokratikus vívmányokat, mert a nyugati világban egyre erősebb a demokratikus intézményekkel szembeni bizalmatlanság és a szélsőségek.
V4: konstruktívabbnak kellene lenni
„A V4-re az Európai Unió részéről úgy tekintenek, amely jelenleg inkább megosztó, mint egyesítő”, mondta, és szerinte ennek egyik eredménye a csúcspozíciók elosztásánál, hogy „nincs képviselőnk Európa vezető intézményeiben”.
„Azt az üzenetet próbáltam átadni, hogy alapvetőn konstruktív elemként kell láttatnunk magunkat, olyan ügyeket képviselve, amik nemcsak a régiót, hanem az egész uniót érintik.”
Čaputová elmondása szerint a budapesti találkozókon magyar tárgyalópartnerei nem hozták szóba a szlovák állampolgárság ügyét. Ő maga egyébként nem értett egyet a szlovák állampolgársági törvénnyel annak meghozatalakor, a kettős állampolgárság intézményét természetesnek tartja.
Jó dolog kezet fogni
Arra a kérdésre, hogy 2020-ban, a százéves évfordulón részt venne-e Áder Jánossal közösen egy trianoni megemlékezésen, azt válaszolta:
„Bármilyen megemlékezésen való részvétel főleg azon múlik, milyen a kontextus, milyen a retorika. Ezt persze én magam is alakíthatom. Tudom, hogy a magyarság számára roppantul érzékeny a téma. Mindenesetre egy szomszéd ország képviselőjével kezet fogni jó és fontos, nem véletlen, hogy az első külföldi útjaim éppen a szomszédokhoz vezettek.”
Čaputová az interjúban beszélt arról is, hogy sok magyart ismert meg, mialatt felnőtt, 1989 előtt pedig az első külföldi útja Magyarországra vezetett. „Magaménak érzem közös történelmünket, érzékelem Szlovákia sokszínűségét”, mondta.
Felmerült a szlovák alkotmány revíziójának kérdése is. Ha változna az alkotmány, akkor Čaputová szerint az állampolgári elvnek kellene érvényesülnie a preambulumban – a szlovák alkotmány jelenleg úgy kezdődik, hogy „Mi, a szlovák nemzet….” , és csak később jelenik meg benne a „Mi, Szlovákia polgárai...” megfogalmazás. Az elnök szerint az állampolgársági elvet inkább az utóbbi jeleníti meg, de bármilyen változtatást csak széleskörű egyeztetés után tart elképzelhetőnek. Ha ilyen megállapodás nem jönne létre, inkább maradjon a jelenlegi helyzet.
Szivárványos zászló csak magánemberként
Megkérdezték tőle azt is, kitűzne-e az elnöki hivatalra szivárványszínű zászlót.
„Szivárványszínű zászlót nem tűzünk ki. Magánemberként nagyon világosan és őszintén megfogalmaztam a hozzáállásomat a szexuális kisebbségekhez, akik méltányosságot és tiszteletet érdemelnek, és zavar, ha bármilyen kisebbség gyűlölet tárgyává válik. De az elnöki palotához hasonló intézmények esetében azt gondolom, hogy az elnöki zászlón kívül más zászlókat kitűzni nem helyénvaló.”
Szerda délután Čaputová a gombaszögi szabadegyetemen is részt vesz egy beszélgetésen.
A szlovák államfő Zuzana Caputová Áder Jánossal közös sajtótájékoztatóján beszélt arról, hogy hisz a liberális demokráciában és nem Soros György ügynöke
erdelyip POLITIKA július 11., csütörtök 15:24
A gonosszal szállt szembe a liberális ügyvéd, aki Szlovákia első női elnöke lesz
plankog Külföld április 1., hétfő 6:13
Botos Tamás, erdelyip, Halász Júlia, Kiss Bence videó június 19., szerda 19:12
Urfi Péter Külföld ma 22:17 116
Urfi Péter Külföld ma 20:57 211 90
Urfi Péter társadalom ma 20:24 245 162
Urfi Péter FUTBALL ma 20:00 225 543
Boros Juli Külföld ma 19:29 220 259
Urfi Péter GYÁSZ ma 19:26 9 129
Urfi Péter POLITIKA ma 19:06 172 219
Urfi Péter Külföld ma 17:33 88 277
Urfi Péter Külföld ma 16:54 78 209
haszanz foci ma 16:51 92 232
haszanz politika ma 16:08 119 717
Szily László POLITIKA ma 16:00 579 12293
Urfi Péter űrkutatás ma 15:28 177 515
Urfi Péter POLITIKA ma 14:42 143 3140
Urfi Péter közlekedés ma 14:16 211 1411
Ács Dániel vélemény ma 14:07 570 778
Botos Tamás gazdaság ma 13:46 121 26
Magyari Péter eu ma 12:56 177 175